Serekwekîla Koma HDPyî Merale Daniş Beştaşa ke çarçewa xebatanê weçînayîşî de şibî qezaya Qereyazî qeza kerd. Dîya zanayene ke wesayît de Beşaşe, ramitox Mehmet Wefa, Mehtape Demîrkaya û îdarekara/o ke nameyê ci nêzanîyeno est bîyê.
Beştaşa ke wesayît de teng menda, hetê îtfaîya ra ameye vetene. Beştaşa ke milê xo ra birîndar bîya, hêverî wedarîyaye Nêweşxaneyê Erziromî û uca ra zî pê teyaraya ambulansî sewqê Anqara bîye. Ame parekerdene ke cuya Beştaşe ser o rîskêk çin o û a do ewro amelîyat biba.
Hîrê tenê bînê ke wesayît de bîyê, rewşa înan giran nîya û wedarîyayî nêweşxaneyî.
